Os pocos carrascals climax que s'han conservau en zonas poco accesibles mos permiten conoixer a estructura orichinal d'estas selvas. O estrato arborio ye dominau por a carrasca, pero en os suelos profundos bi ha tamién caixicos Quercus faginea y acirons Acer monspessulanum. O estrato arbustivo ye un matical de coscollo (Quercus coccifera), alatierno (Rhamnus alaternus) y Bupleurum rigidum, podendo haber-ie tamién bell exemplar de galabardera, o chinebro Juniperus oxycedrus, a sabina Juniperus phoenicea, y l'arto negro Rhamnus lycioides. En o suelo puede haber-ie buixaretas Arctostaphyllos uva-ursi crassifolia que i forma un tapete. Entre as matas trepadoras caracteristicas d'o carrascal litoral no trobamos que maniqueras Lonicera implexa y hierbas apegalosas Rubia peregrina.